CELEX: 32019R0962
Language: da
Date: 2019-06-12 00:00:00
Title: Kommissionens forordning (EU) 2019/962 af 12. juni 2019 om ændring af bilag I til Europa-Parlamentets og Rådets forordning (EF) nr. 1831/2003 for så vidt angår indførelse af to nye funktionelle grupper af fodertilsætningsstoffer (EØS-relevant tekst.)

13.6.2019   
               
               
                  DA
               
               
                  Den Europæiske Unions Tidende
               
               
                  L 156/1
               
            
         KOMMISSIONENS FORORDNING (EU) 2019/962
         af 12. juni 2019
         om ændring af bilag I til Europa-Parlamentets og Rådets forordning (EF) nr. 1831/2003 for så vidt angår indførelse af to nye funktionelle grupper af fodertilsætningsstoffer
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 6, stk. 3, og
         ud fra følgende betragtninger:
         
                     (1)
                  
                  
                     Der er i forordning (EF) nr. 1831/2003 fastsat bestemmelser om indplacering af fodertilsætningsstoffer i kategorier og endvidere i funktionelle grupper inden for kategorierne i henhold til deres funktioner og egenskaber.
                  
               
                     (2)
                  
                  
                     Som følge af den teknologiske og videnskabelige udvikling findes der flere forskellige stoffer, som kan have en teknologisk virkning på foder, som ikke er beskrevet i forbindelse med nogen af de allerede eksisterende funktionelle grupper. Der bør derfor indføres en ny generisk funktionel gruppe i kategorien »teknologiske tilsætningsstoffer« indeholdende sådanne stoffer.
                  
               
                     (3)
                  
                  
                     Ud over god landbrugspraksis, der sikrer dyrs trivsel og overholdelse af dyrevelfærdsbestemmelserne i EU, viser videnskabelige undersøgelser, at visse fodertilsætningsstoffer kan hjælpe sunde dyr til at opretholde en god fysiologisk tilstand, bidrage til dyrevelfærd, positivt påvirke dyrs modstandsdygtighed over for stressfaktorer eller styrke deres trivsel i visse situationer. Eftersom sådanne fodertilsætningsstoffers primære funktion ikke kan indplaceres i nogen af de funktionelle grupper, der er omhandlet i forordning (EF) nr. 1831/2003, er det nødvendigt at tilføje en ny funktionel gruppe i kategorien »zootekniske tilsætningsstoffer«. Dette burde give bedre mulighed for at definere tilsætningsstoffernes tilsigtede formål, opstille kriterier for evaluering af effektiviteten og skabe juridisk klarhed over for ansøgerne.
                  
               
                     (4)
                  
                  
                     Bilag I til forordning (EF) nr. 1831/2003 bør ændres, således at disse to nye funktionelle grupper bliver indført.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Ændring af forordning (EF) nr. 1831/2003
            I bilag I til forordning (EF) nr. 1831/2003 foretages følgende ændringer:
            
                        1)
                     
                     
                        I punkt 1 tilføjes følgende litra:
                        
                                    »o)
                                 
                                 
                                    andre teknologiske tilsætningsstoffer: stoffer eller, hvis det er relevant, mikroorganismer, der tilsættes til foder med et teknologisk formål, og som påvirker foderets egenskaber positivt.«
                                 
                              
                  
                        2)
                     
                     
                        I punkt 4 tilføjes følgende litra:
                        
                                    »e)
                                 
                                 
                                    stoffer, der stabiliserer den fysiologiske tilstand: stoffer eller, hvis det er relevant, mikroorganismer, som, når sunde dyr fodres hermed, påvirker dyrenes fysiologiske tilstand positivt, herunder deres modstandsdygtighed over for stressfaktorer.«
                                 
                              
                  
         
            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. juni 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 268 af 18.10.2003, s. 29.